💜💜සිංහල පරිවර්තනය : සුලෝචනා ජයකොඩි💜💜
නෝ ටේල් ටු ටෙල්
කොහොම හරි…
මම ඔයාගේ පැතුම ඉෂ්ට කරන්නම්
…මොකක්ද මේ?
ආ, ඒකද.
ඒයි වූ-සොක්.
හදිස්සියෙවත්,
ඔයාට ප්‍රාර්ථනාවක් තියෙනවද?
ප්‍රාර්ථනාවක්?
ඇයි? ඔයා ඒක ඉෂ්ට කරන්නද යන්නේ?
නෑ, එහෙම දෙයක් නෙමෙයි. ඇත්තටම--
කමක් නෑ. මේක මගේ ජීවිතේනේ, මමම බලාගන්නම්.
මම දැන් යන්න ඕනේ, සි-යෝල්.
ඒක නෙමෙයි…
කොන්ත්‍රාත්තුව අලුත් කරාට සුබ පැතුම්.
ඒයි…
හලෝ යොන්-සූ. සි-යෝල්, අපිට ලොකු ප්‍රශ්නයක්.
දැන් මොකක්ද?
මොකක්ද මේ කලබලේ?
තේම්ස් FC එක පහළට වැටෙන්න යන්නේ.
මොන විකාරයක්ද ඔයා මේ කියවන්නේ?
පහළට වැටෙන්න? අපි ගිය සීසන් එකේ ලීග් එක දින්නනේ.
එයාලා ගිය සීසන් එකේ ටයිටල් එක අවලංගු කරලා, අපේ චැම්පියන්ස් ලීග් අවස්ථාවත් නැති කරලා,
අපිව චැම්පියන්ෂිප් එකට පහත දානවා.
අද මෝඩයන්ගේ දවසද?
මම ඇත්ත කියන්නේ.
ආරංචියේ හැටියට තේම්ස් කණ්ඩායම ෆයිනෑන්ශියල් ෆෙයා ප්ලේ නීති කඩ කරලලු,
ඉතින් UEFA එකෙන් එයාලට දඩුවම් කරලා.
සරලව තේරෙන විදිහට කියන්නකෝ.
මොකක්ද ඇත්තටම මේ "ෆයිනෑන්ශියල් ෆෙයා ප්ලේ " කියන්නේ?
ඒක UEFA එකේ නීතියක්,
ඒකෙන් කියන්නේ ක්ලබ් එකකට ආදායමට වඩා වියදම් කරන්න බෑ කියලා.
මට තාම තේරුනේ නෑ.
සරලවම කිව්වොත්, ක්ලබ් එක ගිණුම් වංචාවක් කරලා තියෙනවා
ඔයාගේ ට්‍රාන්ස්ෆර් ෆී එකයි ලොකු පඩියයි ගෙවන්න.
ඉතින් මම දැන් මොකක්ද කරන්න ඕනේ?
ඔයා දෙවැනි කොටසේ සෙල්ලම් කරනවද?
ඔයාට පිස්සුද? මම කාන්ග් සි-යෝල්.
එහෙනම් ඉතින් එක විකල්පයයි ඉතුරු.
මොකක්ද මේ…
කාන්ග් සි-යෝල්
තේම්ස් FC මාරුවීම ප්‍රතික්ෂේප කරයි කාන්ග් සි-යෝල් ලොකු අර්බුදයක
කාන්ග් සි-යෝල් ඊළඟට දෙවැනි කොටසටද?
තේම්ස් FC කණ්ඩායමට FFP නීති කැඩීමේ චෝදනා
මෙහෙම හරියන්නේ නෑ.
ඔයාගේ පාස්පෝට් එක ගෙදර නේද?
මම කාව හරි එවලා ඒක ගෙන්නගන්නම්.
අපි දැන්ම එයාර්පෝට් එකට යමු.
මම හිතන්නේ නෑ කොරියාවේ ඉඳලා කිසි දෙයක් විසඳගන්න පුළුවන් වෙයි කියලා.
හරි, තියෙන ඉක්මන්ම ෆ්ලයිට් එක දැන්ම හොයලා බලන්න.
මොකද කරන්නේ? ඉක්මන් කරමු.
හරි, මම එනවා.
නොවැම්බර් 20 ආච්චි අම්මා නැති වුණ දවස
කිම් බොක්-සුන් ඇයට නිවන් සුව!
මිස් කිම්.
සි-යෝල්ට මේ පාරත් එන්න පුළුවන් පාටක් තිබුණේ නෑ ඒකයි මම එයා වෙනුවට ආවේ.
අනේ ඉතින්, ඔයා දන්නවනේ එයා කොච්චර කාර්යබහුලද කියලා.
ඒ වුණාට, එයා ආපු වෙලාවේ හැටියට
මට හිතුණා එයා මේ පාර ඇත්තටම එන්න බලාගෙන හිටියා කියලා.
ඒත් මොකක් හරි වැඩක් වැටෙන්න ඇති,
ඒක නිසා එයා සමහරවිට මේ වෙලාවේ රටින් පිට ඇති.
ආ, ඔයා…
ආච්චි අම්මේ, මම ආවා.
පේන විදිහට වූ-සොක් ඇවිල්ලා තියෙනවා ඔයාව බලන්න, ආච්චි අම්මේ.
එයා මේ දවස්වල මාව හම්බවෙන්නෙවත් නෑ.
ගාඩන් ඔෆ් පීස් සොහොන් බිම
මම දන්නවා
උඹ මගේ ආච්චි අම්මාව මම වෙනුවෙන් බලාගත්තා කියලා,
හැම නිවාඩුවටම එයා ලඟට ගිහින් එයාව ඉස්පිරිතාලෙට එක්කන් ගියා කියලා.
ඒ උඹ රට හිටපු නිසානේ.
එයා නැති වුණ වෙලාවෙත් උඹ එතන හිටියා.
උඹ එයාට මල් ගෙනැත් තියෙනවා හැම අවුරුද්දෙම එයා නැති වුණ දවසට.
ඒයි, ඇයි උඹ මේ දුක හිතෙන දේවල් කියන්නේ?
උඹ මට ඒ වගේ යාළුවෙක්.
උඹට ඕන දෙයක් මට කියන්න පුළුවන්, හරිද?
උඹට කවදාහරි උදව්වක් ඕන වුණොත්, මම ඉන්නවා.
උඹට සල්ලි ඕන නම්, මට දෙන්න පුළුවන්--
ඒකයි මම මේ දවස්වල උඹව මගහරින්නේ.
මට ඕන නෑ…
උඹෙන් උදව් ඉල්ලන්නවත් උඹෙන් සල්ලි ණයට ගන්නවත්.
මට ඕන අපි යාළුවෝ විදිහට ඉන්න.
උඹ ප්‍රිමියර් ලීග් ප්ලේයර් කෙනෙක් වුණත්,
උඹ කොච්චර ප්‍රසිද්ධ වුණත්,
මට ඕන අපි ඇත්තටම ඉන්න විදිහට යාළුවෝ වෙලා ඉන්න.
ඒත් මම උඹෙන් දේවල් ඉල්ලන්න ගත්තොත් එහෙම නැත්නම් උදව් බලාපොරොත්තු වුණොත්,
මට උඹව ආයේ කවදාවත් යාළුවෙක් විදිහට දකින්න බැරි වෙයි.
වූ-සොක්-- අපි මේ ගැන කතා කරන එක නවත්තමු.
නිකන් හිතාගන්න
දැනට මට පොඩි නිදහසක් දුන්නා කියලා.
ඒත් සිරාවටම,
උඹ මෙතන හිටියට ඇත්තටම කමක් නැද්ද?
ඇත්තටම, මගේ ඒජන්ට් දැනටමත් UK ගිහින් ඉන්නේ.
මම කිව්වා මම ආච්චිගේ සොහොනට ගිහින්, එහෙන්ම එහෙට එන්නම් කියලා.
උඹ හිතනවද වැඩේ හරියයි කියලා?
දැනට නම් තත්ත්වේ එච්චර හොඳ නෑ.
එකම විකල්පය තමයි එයාලව හම්බවෙලා කැමති කරගන්න එක,
ඒත් චෙයාර්මන්වත් කෝච්වත් මගේ ඒජන්ට්ව හම්බවෙන්නෙ නෑ.
අයියෝ, තවත් රිපෝටර් කෙනෙක්.
මම යන එක හොඳයි.
මම ගිහින් බලන්න ඕනේ මට කරන්න පුළුවන් මොනවද කියලා.
ඒයි, ඉන්න.
ඔයාට මේක වැටුණා.
මොකක්ද මේ?
මම ඔයාගේ පැතුම ඉෂ්ට කරන්නම්
ඔයා ළඟකදී ඉඳන් මේ වගේ දේවල් පස්සේ යනවද?
මේක නිකන් මිත්‍යා දෘෂ්ටික කල්ලියක් වගේ නේද?
ආ, හරි.
වූ-සොක්.
මම හිතන්නේ…
ක්‍රමයක් තියෙන්න පුළුවන්.
ක්‍රීඩකයා මාරුවීමක් ලබාගන්න තදින්ම තීරණය කරලා.
ඒත් තේම්ස් FC එක සම්පූර්ණයෙන්ම ප්‍රතික්ෂේප කරනවා කිසිම සාකච්ඡාවකට එන්න.
අපි යෝජනා කළා යුරෝ මිලියන 180ක ට්‍රාන්ස්ෆර් ෆී එකක්,
ඒත් එයාලා දිගටම කියන්නේ එයාව විකුණන්නේ නෑ කියලයි.
මම ඔයාගේ පැතුම ඉෂ්ට කරන්නම්
ඒයි, ඔයා මොකද කරන්නේ? ඕක භයානකයි.
මට හොඳටම විශ්වාසයි මට මේක කරන්න කිව්වේ මේ විදිහට කියලා.
ඔයාට අවුලක් නෑ නේද?
ඇයි මේක වැඩ කරන්නේ නැත්තේ?
ඔයා මාව අඬගැහුවා මම හිතුවටත් වඩා ඉක්මනට, සි-යෝල්.
කොහොමත් ඉතින්, මිනිස්සුන්ට දේවල් ලැබෙන තරමට,
එයාලගේ කෑදරකම වැඩි වෙනවා, ඒ වගේම එයාලගේ ප්‍රශ්නත් ලොකු වෙනවා.
ඒකයි එයාලට හැමතිස්සෙම මම වගේ අයව ඕන වෙන්නේ.
ඉතින් කියන්න.
මොකක්ද ඔයාගේ ඔය ලොකු ප්‍රාර්ථනාව?
3 වන කොටස නැගීම සහ වැටීම
තේම්ස් FC, ලන්ඩන්, එක්සත් රාජධානිය
ඒක ඔයාට වැඩක් නැති දෙයක්නේ.
මම අහලා තියෙනවා මෙහේ ළඟ හොඳ පබ් එකක් තියෙනවා කියලා.
ඔයා අදට වැඩ ඉවර නම්, ඇයි ඒ පැත්තේ පොඩ්ඩක් ඇවිත් යන්නේ නැත්තේ?
මට එයාව හම්බවෙන්නවත් බැරි වුණා,
දැන් මෙතනදී නිකන්ම හම්බවුණාද?
ඉතින්,
ජුම්සු සමූහයේ උරුමක්කාරයා මීට අවුරුදු නමයකට කලින් පොලීසියට භාර වුණ ඇත්ත හේතුව
අරයා නිසා නේද… ඒ කියන්නේ…
නව වලිග හිවලිය.
හරි.
ඒ ඔක්කොම අර නව වලිග හිවලිය නිසාද?
ඔව්.
මට විශ්වාස කරන්නත් බෑ, ඒත් විශ්වාස කරන්නේ නෑ කියන්නත් බෑ.
ඒ වුණාට,
එයා කිව්වා එයා ඔයාගේ පැතුම ඉෂ්ට කරනවා කියලා, එච්චරද?
එයා නිකන් අහගෙන ඉඳලා අතුරුදහන් වුණා.
මම දන්නවා. මටත් ෂුවර් නෑ මොකද වෙන්නේ කියලා.
ළඟදී ගත් මුදල්
මොකක්ද යකෝ…
මොකක්ද?
එයා ඇත්තටම වැඩේ ගොඩදාලද?
නෑ, ඒත් මගේ එකවුන්ට් එකෙන් සල්ලි අරගෙන.
එකපාරටම? කීයක්ද?
වොන් මිලියන සීයක්. මොකක්?
මොන මගුලක්ද?
ඒයි, ඔයාගේ එකවුන්ට් එකෙන් තාම සල්ලි කැපෙනවද?
ඒක ෆෝන් ස්කෑම් එකක්වත්ද දන්නේ නෑ?
හලෝ?
සි-යෝල්, වැඩේ ගොඩ. ඔයාට ට්‍රාන්ස්ෆර් එක හම්බුණා.
ඇත්තටම?
ඔව්. මට දැන් චෙයාර්මන්ව හම්බුණා, එයාට නිකන් ආවේශ වෙලා වගේ හිටියේ.
එයා ඔයාගේ ට්‍රාන්ස්ෆර් එකට කැමති වුණා ඔයා කැමති ටීම් එක මොකක්ද කියලත් අහනවා.
එයා කිව්වා ඔයාගේ වැඩේට මුල් තැන දෙනවා කියලා.
එයා මොකද කිව්වේ?
ඉතින් ඔයාට මාරු වෙන්න පුළුවන්ද?
ඇත්තටම?
වැඩේ ගොඩද? නිකන්ම?
ඔව්.
නිකන්ම හරි ගියා.
අන්න කාන්ග් සි-යෝල්. හලෝ.
සි-යෝල්!
ආ, වූ-සොක්.
ඔයා මොකද මෙහේ කරන්නේ?
සි-යෝල්, මට ඇත්තටම පුළුවන්ද
ඔයාගෙන් උදව්වක් ඉල්ලන්න?
අනිවාර්යයෙන්ම.
ඇත්තම කිව්වොත්, මට මේ විදිහට නවත්තන්න ඕන නෑ.
මට දිගටම සෙල්ලම් කරන්න ඕනේ,
ඒ වගේම මට නැෂනල් ටීම් එකටත් සෙල්ලම් කරන්න ඕනේ.
මට ඇත්තටම ඕනේ
එක පාරක් හරි මගේ ජීවිතේ වෙනස් විදිහකට ගත කරන්න.
ඔයා හිතනවද…
මමත් ඔයා වගේ ප්‍රාර්ථනාවක් කළොත්,
ඒක හැබෑ වෙයි කියලා?
මම නම් එහෙම හිතන්නේ නෑ.
ඇයි නැත්තේ?
ප්‍රාර්ථනා ඉෂ්ට වෙන්නේ වන්දියක් එක්ක.
ප්‍රාර්ථනාව ලොකු වෙන තරමට, ගෙවන්න වෙන වන්දියත් ලොකුයි.
ඒත් ඔයාගේ මේ යාළුවා ළඟ
දෙන්න දෙයක් නෑ.
ඒ වන්දිය සල්ලි වෙන්නම ඕනද?
මොකද, ඔයා හිතාගෙන ඉන්නේ ඔයාගේ ආත්මය පූජා කරන්නද?
ඒක නම් කරන්න ඕනේ, ඔව් මම කරනවා.
ඇත්තටම? ඒකෙන් මට ඇති වැඩේ මොකක්ද?
මිනිස්සු මහ…
හැමතිස්සෙම පරණ කතන්දර විශ්වාස කරනවා.
ඇත්තටම වෙන ක්‍රමයක් නැද්ද?
ඕන දෙයක් මම කරන්නම්.
ඔයාට මේක හොඳටම වැරදිලා.
ඔයාට මගේ ගනුදෙනුකරුවෙක් වෙන්න සුදුසුකම් නෑ. තේරුණාද?
ඒ කියන්නේ ඔයා ළඟ මට වටින කිසිම දෙයක් නෑ.
අනික ඔයා.
ඔයා හිතුවද මම මේ පින් අතේ වැඩ කරනවා කියලා?
ආයේ කවදාවත් මාව අඬගහන්න එපා මේ වගේ පොඩි දේවල්වලට.
හරිම හිතුවක්කාරයි.
යන්න එපා. අපි තාම කතා කරලා ඉවර නෑ.
මොකක්ද?
ඔයා ලොකු ටෝක්ස් දුන්නට,
අන්තිමට බලද්දී මේකත් සල්ලි ප්‍රශ්නයක්නේ.
ඔයා මොකක්ද මේ කියන්න හදන්නේ?
මම එයා වෙනුවෙන් ගෙවන්නම්. එතකොට හරිනේ?
නෑ. ඇයි නැත්තේ?
ඔයා වන්දිය ගෙවන්න ඕනේ ඔයාගේම ප්‍රාර්ථනාවට.
ඒත් ඔයා එයා වෙනුවෙන් ගෙව්වොත්, ඒක හරියට ඔයාගේ ප්‍රාර්ථනාව එයාට දුන්නා වගේ.
ඉතින් ඒකේ මොකක්ද තියෙන අවුල?
අවුල තමයි ඒක යහපත් ක්‍රියාවක්.
මම ඔයාට කියන්න අමතක වුණාද දන්නේ නෑ, ඒත් මට එක ප්‍රතිපත්තියක් තියෙනවා.
මම පොඩිම හරි යහපත් වැඩක් කරන එක මගහරිනවා ඒ වගේම ලොකු පව් වැඩ විතරයි නොකර ඉන්නේ.
මම කැමති නෑ තව පින් එකතු කරගෙන අන්තිමට මනුස්සයෙක් වෙන්න.
අනේ නිකන් බොරු හේතු කියන්න එපා.
බොරු හේතු? ඇහුවම නම් එහෙම තමයි පේන්නේ.
ඔයානේ මුලින්ම මාව හොයන් ආවේ අර හප්පලා පැනලා ගිය ඩ්‍රයිවර්ව අල්ලගන්න උදව් කරන්න.
ඒක යහපත් වැඩක් නෙමෙයි නම්, වෙන මොකක්ද?
ඔයා දන්නවද, මම හිතන්නේ ඔයාට පැතුමක් ඉල්ලන්න වෙයි.
ඉල්ලන්න. මම ඒක ඉෂ්ට කරලා දෙන්නම්.
අනික මොකක්ද ඒ ප්‍රතිපත්තිය?
ඒක ඉතින්--
නිකන් කරලා දාන්න. බැරි නම් ඉතින් කමක් නෑ.
"බැරි නම්"?
බැලුවම ඉතින්, අපි ඉස්සෙල්ලම හම්බුණ විදිහ ටිකක් ඕනවට වඩා මිත්‍රශීලී වැඩියි.
ඒකයි ඔයා මේ විදිහට දඟලන්නේ එනපොට හොඳ නෑ කියලා දැන දැනත්.
හරි. මම පැතුම ඉෂ්ට කරන්නම්.
ඒත් මම ඒක ඉෂ්ට කරන්නේ කොහොමද කියන එක මගේ වැඩක්.
ඒ වගේම, ඔයාට වන්දිය ගෙවන්නත් වෙනවා.
මොකක් හරි ප්‍රශ්නයක් තියෙනවද?
මම කාන්ග් සි-යෝල්
නෝනාවරුනි මහත්වරුනි.
අපිට හදිසි කැළඹිලි තත්ත්වයකට මුහුණ දෙන්න වෙලා තියෙනවා.
කරුණාකර සියලුම මගීන් ආසනවල රැඳී සිටින්න නැවත දැනුම් දෙන තුරු.
ඔබේ විශ්වාසය මත තෘප්තියටත් එහා
නැගිටපන් යකෝ!
ඒයි!
මොකක්ද යකෝ මේ…
මම කොහෙද මේ ඉන්නේ?
ෆොරෙවර් කෙයා වැඩිහිටි නිවාසය
මොකක්ද මේ?
ඔයාට හොඳට නින්ද ගියාද, සි-යෝල්?
මොකක්ද මේ වෙන්නේ?
මොකක්ද වුණේ?
ඇයි මම එකපාරටම මෙතන?
ඔයා පැතුමක් ඉල්ලුවනේ, ඉතින් වන්දියක් ගෙවන්න වෙනවා.
මොකක්?
ඉන්න, වූ-සොක්ගේ ප්‍රාර්ථනාව මේකට අදාළ වෙන්නේ--
මම කිව්වා නේද?
මට පැතුම ඉෂ්ට කරන්න පුළුවන්, ඒත් කරන විදිහ තීරණය කරන්නේ මම.
ඔන්න ආයෙත්, ඔයාගේ පැතුම ඉෂ්ට වුණා.
මොකක්ද ඒ කියන්නේ, මගේ පැතුම ඉෂ්ට වුණා කියලා?
වූ-සොක් දැන් කොහෙද ඉන්නේ?
මොකක්?
මොකක්ද මේ...
මෙන්න.
මිස්ටර් හියොන්, මේක ඔයාගෙන් වැටුණා.
ආ, එහෙමද.
ඒත් ඔයා කොහොමද මගේ නම දන්නේ?
අපෝ මම ඔයාව දන්නවා.
කොරියාවේ ඉන්න හැමෝම ඔයාව දන්නවනේ.
හරි.
පොඩ්ඩක් ඉන්න, මොකක්?
මොකක්ද ඒ කිව්වේ...
ඇහැනේ නෑ?
මොකක්ද මේ?
"හියොන් වූ-සොක්."
ඇයි මම...
හා එහෙනම්. මම ඒ පැතුම ඉෂ්ට කරන්නම්.
හැබැයි ඒක ඉෂ්ට කරන විදිහ තීරණය කරන්නේ මම.
බලමුකෝ එහෙනම්.
ඔයා දැන් ඉන්න ඕන තැන, සමහරවිට ඔයාගේ යාළුවා ඇති.
අනේ මේ.
ප්‍රහේලිකා වගේ කතා නොකර ඉන්නවා. ඔයා කියන දේවල් මට තේරෙන්නේ නෑ.
වූ-සොක්ගේ පැතුමයි මම මෙතන ඉන්න එකයි අතරේ තියෙන සම්බන්ධය මොකක්ද?
මට හිතෙන්නේ තාම ඔයාට තේරිලා නෑ වගේ.
ඒක පුදුමයක් නෙවෙයි ඉතින්.
ඒ වුණාට...
මම මේ වෙලාවේ පොඩ්ඩක් කාර්යබහුලයි.
තව මනුස්සයෙක් මම එනකන් බලන් ඉන්නවා.
කණගාටුයි, මට මේ වෙලාවේ හැම දෙයක්ම පැහැදිලි කරන්න වෙලාවක් නෑ.
ඔයා විහිළු කරනවද? මම හිටියේ ප්ලේන් එකක...
මේ වෙන්නේ මොකක්ද කියලා ඔයාට ළඟදීම තේරෙයි.
එහෙනම්, අපි මේක පස්සේ කතා කරමු.
දැන් ඉතින් මොකද කරන්නේ?
ඉන්නකෝ.
එයා කොහෙද ගියේ?
ඇත්තටමද?
ඒයි, ෂි-යොල්. උඹ ඇතුලේ ඉන්න බව මම දන්නවා!
ෂි-යොල්, දොර ඇරපන්.
ෂි-යොල්! මොකක්ද යකෝ මේ?
උඹ ඇතුලේ ඉන්න බව මම දන්නවා.
දොර ඇරපන්, ෂි-යොල්. ෂි-යොල්!
ඔන්න, මම කිව්වේ මූ මෙතන ඉන්නවා කියලා.
දොර අරිනවාකෝ දැන්වත්. හප්පා. ඇයි මෙච්චර වෙලා ගියේ?
ඒයි, උඹ බිව්වද?
මොකක්? වෙන්න බෑ.
ෂි-යොල් බොන්නේ නෑ කියලා උඹ දන්නවනේ.
මූ හරිම විනයගරුක එකෙක්නේ.
බලපන්කෝ. හැමතැනම හිස් බෝතල්නේ.
මේකේ හැටි විතරක්.
මූට හොඳටම ප්‍රශ්න තිබිලා වගේ.
ඒයි.
ඕක තමයි මම කිව්වේ ෆුට්බෝල් වලටම ජීවිතේ නාස්ති කරගන්න එපා කියලා.
තමුසෙලා කවුද? මොකක්ද මේ?
අපි එකිනෙකාව අඳුරනවද?
අපෝ ඔව්, අන්න ඒකනේ අපි උඹව එක්කන් යන්න ආවේ.
මම මුගේ බඩු ටික ගත්තා.
එල. යමු එහෙනම්.
කොහෙ යන්නද? මම කොහෙවත් යන්නේ නෑ!
තමුසෙලා කවුද යකෝ?
ඇයි කවුරුවත් මට කෙලින් උත්තරයක් දෙන්නේ නැත්තේ?
ෂි-යොල්, යමන් බන් යන්න. ගිහින් කෝච්ගෙන් සමාව ගනිමු.
මොකටද සමාව ගන්නේ? කාගෙන්ද?
නිකන් සමාව ගනිංකෝ බං.
මුගේ තියෙන මේ හදිස්සිය නම්.
උස්සපන් මූව.
එකයි, දෙකයි, තුනයි! පොඩ්ඩක් හිටපන්!
යමු. අතෑරපියව් මාව! අතාරින්න කිව්වම!
අතෑරපන්. නවත්තපන් ඕක!
රිදෙනවා යකෝ! මාව අතෑරපියව්!
මම කොහෙවත් යන්නේ නෑ!
ආ.
එන්න.
මම බැලුවා මේ කවුද කියලා. ගොඩ කාලෙකින් නේද.
මම හෝටලේ පේස්ට්‍රි ෂොප් එකට කියලා මේක විශේෂයෙන් හදවාගත්තා.
මේ දවස්වල තරුණ ළමයි අතර මේක හරි ජනප්‍රියයිලු.
ඔබතුමිය මේකට කැමති වෙයි කියලා හිතනවා.
අනේ, නිකන් එන්න තිබ්බනේ,
විශේෂයෙන්ම ඔබතුමිය මට ගෙනාපු දේවල් එක්ක බලද්දී මේ මොනවද.
නරකම නෑ.
මම දන්න අඳුරන අයට කැමති ඒකයි.
හැබැයි ඉතින් වැඩේ කියන්නේ එයාලා වයසට ගිහින් මැරෙන එකනේ.
කිම් සභාපතිතුමාට දීර්ඝායුෂ ලැබෙන්න කියලා මම ප්‍රාර්ථනා කරනවා.
ඔබතුමිය අලුත් කෙනෙක්ව මෙල්ල කරන්න හදනවා වගේ.
ඔව්.
එයාට මෙලෝ දෙයක් තේරෙන්නේ නෑ, හරි සැරයි,
ඒකයි මම එියාව හරියට මෙල්ල කරගන්න පොඩ්ඩක් විශේෂ අවධානයක් දෙන්නේ.
සුවඳ නම් ෂෝක්.
ඒ මනුස්සයා නම් සෑහෙන දුකක් විඳිනවා ඇති.
අම්මෝ ඔව්. කොහොම වුණත්, කිම් සභාපතිතුමා.
ඔබතුමා හොඳට ජීවත් වුණා, හැමදේම තියෙනවා.
ඒත් තාම මදිද?
වයසට යනකොට කෑදරකමත් වැඩිවෙලා වගේ.
ඇත්තටම,
මම මේ ආවේ මට බලාපොරොත්තුවක් තියෙන හින්දා නෙවෙයි.
නෙවෙයි?
එහෙනම් මොකටද මාව හම්බවෙන්න ආවේ?
සිරාවටම.
තමුසෙලා කවුද බං? මම කොච්චර නම් ඇහුවද.
අද උඹට මොකද වෙලා තියෙන්නේ?
දැන් ඕක නවත්තපන්කෝ බං.
උඹ ගහගත්තේ කෝච් එක්කනේ, අපිත් එක්ක නෙවෙයිනේ.
උඹට බෑ අපිව නිකන් පාඩු වෙච්ච ආයෝජනයක් වගේ අතෑරලා දාන්න.
උඹ ඇත්තටම මේ විදිහට ෆුට්බෝල් ගහන එක නවත්තන්න නෙවෙයි නේද හදන්නේ?
මොනවද මේ කියවන්නේ? මම මොකටද නවත්තන්නේ?
මම කැන්ග් ෂි-යොල්.
උඹ කැන්ග් ෂි-යොල් කියලා අපි දන්නවා.
ඒකනේ අපි උඹව එක්කන් යන්න ආවේ.
මූ හිතන් ඉන්නේ මූ රජ පැටියෙක් කියලාද?
ක්‍රීඩකයෙක් තමන්ගේ පුහුණුකරුට වතුර බෝතලෙකින් දමලා ගහනවා කවුරුත් දැකලා නෑ,
ප්‍රිමියර් ලීග් එකේවත් එහෙම වෙන්නේ නෑ.
ඒ වුණාට මූ ඇත්තටම කෝච්ට ගැහුවේ නෑනේ.
මූ ඒක ළඟට විසි කළා විතරයිනේ,
ඒක බිත්තියේ වැදිලා විසි වෙලා ගිහින් කෝච්ගේ ඇගේ වැදුණා නේද?
පිස්සුද බං.
මූ අර බෝතලේ අරන් කෝච්ට ගහන කොට,
මම දැක්කා මූගේ ඇස්. මූට හොඳටම තරහා ගිහින් හිටියේ.
මූ කෙලින්ම ගැහුවේ කෝච්ටමයි.
අනේ පලයන් යන්න, ෂි-යොල් එච්චරටම පිස්සෙක් නෙවෙයි.
ඒයි! මූ පිස්සෙක් තමයි!
මට නම් දැන් පිස්සු වගේ.
මේ.
තමුසෙලා නැෂනල් ටීම් එකේද?
මම මීට කලින් තමුසෙලා කාවවත් දැකලත් නෑ.
කෝච් ගොන්සාලෙස් ද කිව්වේ මාව එක්කන් එන්න කියලා?
ෂා, මූට නම් සිරාවටම පිස්සු හැදිලා වගේ.
ෂි-යොල්. මම කිව්වේ මූ පිස්සෙක් කියලා.
ඕන එකක්, මට වැඩක් නෑ.
තමුසෙලා කවුරු වුණත්, මට දැන් ලන්ඩන් යන්න ඕනේ.
ඒක හින්දා මාව එයාර්පෝට් එකට දාපල්ලා. ලන්ඩන්? ඒ මොකටද?
හප්පා, උඹලා නිව්ස් බලන්නේවත් නැද්ද?
මම මේ ට්‍රාන්ස්ෆර් එකක් ගැන කතා කර කර ඉන්නේ.
සිරාවට?
ඉතින් කොහෙටද ට්‍රාන්ස්ෆර් වෙන්න හදන්නේ?
සන්ඩේ ලීග් එකේ ටීම් එකකටද?
ඒයි බොම්, ඒ කතාව නම් ටිකක් සැර වැඩියි.
ෂි-යොල්, උඹේ ඔය මාන්නය නිසා නිකන් ඉන්න තැන නැති කරගන්න එපා.
කෝච් ළඟට ගිහින් වැඳලා සමාව ගනින්.
වදයක් ඕයි මේක! සිරාවටම!
මම කාගෙන්ද සමාව ගන්න ඕන? අනික මොකටද?
අනේ මේ නිකන් යමන් බං! ගිහින් සමාව ගනින්.
මම කාගෙන්ද යකෝ සමාව ගන්නේ? නවත්තපන් ඕක.
මම බහිනවා! තදින් අල්ලගනිල්ලා!
නිකන් ඉඳපන්! මූව අල්ලගනිල්ලා!
ඊයේ රෑ,
මෙතන තිබුණ ලී මිට තියෙන පිහිය නැති වෙලා.
මට මතක් වුණා ඔබතුමා වෙලාවකට මෙතනට ඇවිල්ලා නිකන් ඒක දිහා බලාගෙන ඉන්නවා කියලා.
ඒක හින්දා මට හිතුණා ඔබතුමාට ඒ බව කියන එක හරි කියලා.
මේ පිහියට ලොකු ඉතිහාසයක් තියෙනවා නේද?
ඔව්, තියෙනවා.
කිම් සභාපතිතුමාට පවුලක් ඉන්නවද?
ඔව්, මට බිරිඳක් සහ දරුවන් ඉන්නවා.
මට අක්කා කෙනෙක් හිටියා.
අපි ලේ නෑයෝ නම් නෙවෙයි, ඒත්...
ආච්චි අම්මේ.
අපි අවුරුදු දාහක් තිස්සේ එකට හිටියා, පෙරුම් පුරමින්.
අපි හරියට පවුලක් වගේ.
සතුටින් ඉන්න, ගුම්-හෝ.
ආර්යාවනි!
ආර්යාවනි, ලොකු කරදරයක් වෙලා!
එළියේ කට්ටියක් ඉන්නවා...
ගේට්ටුව අරිනවා දැන්ම!
අනේ දෙවියනේ!
මේක රාජද්‍රෝහියෙක්ගේ ගෙයක්!
හැම එකාවම අල්ලගනිල්ලා!
අර පැත්තට!
චුන්-ෂිම්!
මට ඇතුලට යන්න දෙන්න බෑ.
කම්මල්කරුවා මේ වෙලාවේ වැඩක ඉන්නේ.
කම්මලට ආවේ වැඩකට නම්, වෙන තැනක් බලාගන්න.
මොකක්ද මේ කරන්න හදන්නේ?
තමුන් සාජින් පූජා පිහිය හදනවද?
ඒකෙන් මොකක්ද කරන්න බලාපොරොත්තු වෙන්නේ?
එහෙනම් මම ඇවිත් තියෙන්නේ හරි තැනටම තමයි.
මම උදව් ඉල්ලුවම ඔයා මාව ගණන් ගත්තේ නෑ,
ගුම්-හෝට හරිම අවාසනාවන්ත අනාගතයක් උරුමයි කියලා මම ඔයාට කිව්වට පස්සෙත්.
ඒ වුණාට බලන්න, ඔයා මාව හොයාගෙන මෙතනටම ඇවිල්ලනේ.
මේක මනුස්ස ජීවිතයක්.
ගුම්-හෝට තනියම විඳදරාගන්න සිද්ධ වෙන ජීවිතයක්.
මේක ඔයා මැදිහත් වෙන්න ඕන දෙයක් නෙවෙයි.
මාව හිනස්සන්න එපා.
දැන් අවුරුදු දාහක් වෙනවා.
එයා අවුරුදු දාහක් තිස්සේ පෙරුම් පුරමින් පින් කර කර හිටියා.
එයාට විපාකයක් විදිහට ලැබුණ මේ මනුස්ස ජීවිතය,
දුකයි අවාසනාවයි විතරක්ම පිරුණ එකක් වෙන එක සාධාරණද?
ඕකද ස්වර්ගයේ කැමැත්ත කියන්නේ?
ඉතින් එයා ලවා පව් වැඩක් කරවලා,
අවුරුදු දාහක් තිස්සේ කරපු කැපකිරීම් ඔක්කොම වතුරේ යවන එකද
ඔයා හොයාගත්ත විසඳුම?
ඔව්. එයාගේ පවුල රාජද්‍රෝහීන් විදිහට නම් කරලා වහල්ලු වගේ ජීවත් වෙන්න නියම වෙලා තියෙන්නේ.
එයාගේ මහත්තයාට ගහලා මරලා දායි,
දරුවෝ බඩගින්නේ ඉඳලා, ලෙඩ වෙලා මැරිලා යයි.
ඉතින් එයාට සිද්ධ වෙන්නේ ඒ දිහා බලාගෙන වයසට යන්න.
ඊට වඩා ඕනම දෙයක් හොඳයි.
ගුම්-හෝ.
සාජින් පූජා පිහිය
මේකෙන් එයාට අනින්න. ඔයාට එහෙම කරන්න වෙනවා.
"එයාට"? මම කියන්නේ ඔයාගේ මහත්තයා ගැන.
මනුස්සයෙක් විදිහට ජීවත් වෙන එක ගැන ඔයා කොහෙත්ම සතුටින් නෙවෙයි ඉන්නේ.
ඔයා ඉන්නේ හරිම දුකෙන්.
ඔයා ආදරය කරන කෙනාව ඔයාගේ ඔය පිහියෙන් මැරුවොත්,
එයාලා කියනවා ඔයාට ආපහු නම වලිග නරියෙක් වෙන්න පුළුවන් කියලා.
යුන්-හෝ.
මට පොඩි ප්‍රාර්ථනාවක් තියෙනවා. ඔයාට පුළුවන්ද ඒක ඉෂ්ට කරලා දෙන්න?
අනිවාර්යයෙන්ම. මොකක්ද ඒ?
පොරොන්දු වෙන්න ඔයා ඒක කරනවා කියලා.
හරි. කියන්නකෝ.
ආයේ කවදාවත්...
මගේ ඇස් ඉස්සරහට එන්න එපා.
ඒ කිනිස්ස...
තමා මම ගුම්-හෝට දීපු අන්තිම දේ.
ඒක මාව මරන්න පුළුවන් පූජනීය වස්තු ටිකෙන් එකක්.
දේහුන් සිටිසන්ස් FC වාරයේ පළමු තරගය
අප්පා. ශික්.
ඉක්මන් කරනවා!
කවුද මේ? සුභ සන්ධ්‍යාවක් කෝච්.
ඉන්න, මම ඇයි වඳින්නේ...
K4 ලීගය දේහුන් සිටිසන්ස් FC ලාංඡන තරඟය
ඔහොම ඉන්නවා අරහට වෙලා! මඟුල!
පොඩ්ඩක් ඉන්න...
දේහුන් සිටිසන්ස් FC
දෙයියනේ.
තමුන්ට මොකද ඕනේ?
ඒයි, යොන්ග්-ගිල්!
"යොන්ග්-ගිල්"?
තමුන් මොකද මෙහේ කරන්නේ? අනික...
ඇහැක් නිල් වෙලා...
"ඇහැක් නිල් වෙලා"?
කෝ ගොන්සාලේස් කෝච්?
ඇයි හත් දෙයියනේ
තමුන් ජාතික කණ්ඩායමේ කෝච්ව හොයන්නේ?
මම දන්නේ නෑ. තමුන්ම කියනවාකෝ.
අමුතු සෙට් එකක් ඇවිල්ලා
මට කෝච්ගෙන් සමාව ගන්න කියලා වද දුන්නා.
එතකොට තමුන් කියන්නේ තමුන්ට සමාව ගන්න ඕනේ කෝච්
ගොන්සාලේස් මිසක් මම නෙවෙයි කියලද?
තමුන් මේ මොනවා කියනවද? මම මොකටද තමුන්ගෙන් සමාව ගන්නේ?
කොහෙද යකෝ මම මේ ඉන්නේ?
ඒයි යොන්ග්-ගිල්,
ගොඩ කාලෙකින් දැක්කේ. තමුන් මට කෝපි එකක්වත් දෙන්නේ නැද්ද?
මූ නම්...
මූට පිස්සු හැදිලා.
අහනවා, ෂි-යොල්.
තමුන් මේ මොනවා කරනවා කියලද හිතන්නේ? මේක මොකක් හරි උද්ඝෝෂණයක්ද?
මොකක්ද තමුන්ගේ ප්‍රශ්නේ? මම තමුන්ට නම කියලා කතා කරපු නිසාද මේ?
තමුන්ට මතක නැද්ද?
තමුන්මයි කිව්වේ "කෝච්" නොකියා නම කියලා කතා කරන්න කියලා.
ඒයි!
ඇයි මට කෑගහන්නේ?
ඇයි යකෝ
තමුන් වගේ හතරවෙනි ඩිවිෂන් එකේ එකෙක් ජාතික කණ්ඩායමේ කෝච්ව හොයන්නේ?
"හතරවෙනි ඩිවිෂන්"?
මම?
ඒ වුනාට මම කාන්ග් ෂි-යොල් නේ.
මම හිටියේ තමුන්ට දෙවෙනි අවස්ථාවක් දෙන්න,
තමුන් ඇවිල්ලා මගෙන් සමාව ඉල්ලුවා නම්.
ඒත් දැන් ඕනේ නෑ. තමුන්ව ටීම් එකෙන් කැපුවා!
මේක නම් විහිළුවක්.
බැලූ බැල්මට පේන්නේ තමුන් මගේ කෝච් වගේ නේ.
හා කමක් නෑ, මාව අයින් කරනවා!
හරි, තමුන්... නෑ. දන්නවද?
මම තමුන්ව මේ ස්පෝර්ට් එකෙන්ම තහනම් කරනවා, පරයා!
තමුන්? මාව තහනම් කරනවා? පිස්සුද.
ඕන මඟුලක් කරගන්නවා!
මාව ටීම් එකෙන් කපනවා. ජීවිත කාලෙටම තහනම් කරනවා.
කැමති දෙයක් කරනවා!
අර ඇහැ නිල් වුන පාරට මූට මොකක් හරි වෙලා.
හිතාගන්න බෑ!
මූට මොකද වෙලා තියෙන්නේ?
මූ නම්...
ඒයි, උඹ සමාව ගත්තද? පුහුණුවීම්වලට එන්න කිව්වද?
උඹ ආයේ ප්‍රශ්නයක් දාගත්තේ නෑ නේද?
ඇත්තම කියපන්.
මේක හිඩ්න් කැමරා ප්‍රෑන්ක් එකක්ද?
මොකක්?
මේ යූටියුබ් එකට නේද?
කාගේ චැනල් එකද මේක?
වීව්ස් ගන්න කියලා මෙහෙම කරන්න එපා. මම කාන්ග් ෂි-යොල්.
අද මූට මොකද වෙලා තියෙන්නේ?
උඹලා මෙහෙම කරන්න බෑ.
වීව්ස් වලට කොච්චර පෙරේත වුනත්, ඉස්සෙල්ලා අහලා ඉන්න ඕනේ.
මම මේක ඉල්ලගන්නවා. ඉන්න...
මොකක්ද... මොකද මේ වෙන්නේ?
කැමරා විතරක් නෙවෙයි.
මුළු ආරක්ෂක පද්ධතියම ටික වෙලාවකට ඕෆ් වෙලා තියෙනවා.
ඔයාට හිතාගන්න පුළුවන්ද මොකක් වෙන්න ඇතිද කියලා?
ඒක වෙන්න බෑ මැඩම්.
අපි අන්තිම පාරට රවුම යනකොටත් හැමදේම සාමාන්‍ය විදියට තිබුණේ.
බලන් ගියාම ඔයාගේ මතකය මකලා වගේ.
මොකක් කිව්වා?
ඔයාට ඇත්තටම අමුතු දෙයක් දැනුනේ නැද්ද?
නෑ මැඩම්. අපි දෙන්නා එක්ක යන්නේ--
මගේ ඇස් දිහා බලන්න.
ඔයාට විශ්වාසද ඔයාට කිසිම අමුතු දෙයක් පෙනුනේ නෑ කියලා?
ම්ම්...
ඇත්තටම, කෙනෙක් හිටියා.
ඒ පිරිමි කෙනෙක්.
මැඩම්! පැත්තකට වෙලා ඉන්නවා.
පිරිමි කෙනෙක්?
එයා තනියමද හිටියේ?
ඔව්. මම එයාව නවත්තන්න හැදුවා. මම ඇහුවා කොහොමද ඇතුළට ආවේ කියලා--
එයා බන්ධනයකට අහුවෙලා ඉන්නේ.
මම දැනගෙන හිටියේ නෑ තාමත් මිනිස්සු ඉන්නවා කියලා මේ වගේ දේවල් කරන්න පුළුවන්.
මනුස්සයෙක්?
මනුස්සයෙක්ට පුළුවන්ද එහෙම දෙයක් කරන්න?
මේක ඕන කෙනෙක්ට කරන්න පුළුවන් දෙයක් නෙවෙයි.
නිකන් මනුස්සයෙක් දෙවි කෙනෙක්ගේ බලයන් අනුකරණය කරන්න ගියොත්
එයාට ඒකට ලොකු වන්දියක් ගෙවන්න වෙනවා.
ඇයි ඒ වගේ කෙනෙක්ට ලී මිට තියෙන කිනිස්ස ඕන වෙන්නේ?
එයාලා සමහරවිට...
ඔයාට කරදරයක් කරන්න හදනවාද දන්නේ නෑ?
ඔයා ඇත්තටම හිතනවද මේ වගේ ලාබ ට්‍රික්ස් ඉගෙනගත්ත මනුස්සයෙක්ට
පුළුවන් වෙයි කියලා මට කරදරයක් කරන්න?
ඔව්, ඇන්නොත් නම් මම මැරෙයි. ඒත් එයා කොහොමද ඒක කරන්නේ?
මම කැමතියි එයා ඒක කරනවා බලන්න.
එහෙනම් කමක් නෑ.
ඉතින් අපි මොකද කරන්නේ?
මම දන්නේ නෑ.
ඒත් මට එයාව ඉස්සෙල්ලා පොඩ්ඩක් බලන්න ඕනේ.
අනාගතය උදෙසා නිවැරදි කිරීම් දියුණු කිරීම
මානව කේන්ද්‍රීය නිවැරදි කිරීම් අධිකරණ අමාත්‍යාංශය
ගොඩ කාලෙකින්.
ඔයාව එළියේදී දැක්කම,
ඔයා වෙන මනුස්සයෙක් වගේ.
වසර දෙකකට පෙර
මේ කුටිය මෙච්චර පරීක්ෂා කරන්න ඕන නෑනේ.
මොකක්ද? ශික්, එනවා යන්න මාත් එක්ක.
සිරකරු 478, මොකුත් කියන්න තියෙනවද?
සිරකරු 133 ලඟ සිගරට් තියෙනවා එයාගේ කුටියේ.
සිරකරු 2759 කාඩ්බෝඩ් වලින් බූරුවා කුට්ටමක් හදනවා.
සිරකරු 1614 ගැන කියනවා නම්...
තෝ නම් මහ කාලකන්නියෙක්!
පර බල්ලා! ඇයි යකෝ මේ මූසලයාව අපේ කුටියට දැම්මේ?
ශික්!
උඹට පිස්සුද යකෝ.
ඒයි, මම අහගත්තා තාත්තා උඹව අතඇරලා කියලා.
දැන් උඹ නිකන්ම නිකෙක්, පරයා.
ඒයි, මම කතා කරනකොට මගේ දිහා බලපන්.
තොගේ ඇස් දෙක උගුල්ලන්න කලින්! ඇති දැන්.
මොකක්ද නාකියෝ උඹ දැන් කිව්වේ?
ඒයි, උඹ දැන් ආවා විතරයි නේ, ඉතින් උඹට තේරෙන්නේ නෑ මෙහේ වැඩ වෙන හැටි.
තමන්ගේ පාඩුවේ හිටපන්. මම කිව්වේ, ඇති කියලා.
මට පොඩි වැඩක් තියෙනවා මූත් එක්ක.
මූට පිස්සුද?
මොකද වෙන්නේ?
මොකක්ද...
අපිට කතා කරන්න දෙයක් තියෙනවා.
කවුද යකෝ උඹ?
මෙතන ටිකක් ඉඩ මදි වගේ. අපි පොඩ්ඩක් ඇවිදින්න යමුද?
එතකොට උඹත් මනුස්සයෙක් නෙවෙයිද?
මම මනුස්සයෙක්.
ඒක වෙන්න බෑනේ. කොහොමද...
මනුස්සයෙක්ට කොහොමද පුළුවන්...
ඇයි මනුස්සයෙක්ට බැරි නිකන් නරියෙක්ට කරන්න පුළුවන් දෙයක් කරන්න?
ඒක පොඩ්ඩක් අමාරුයි, එච්චරයි.
මේක ගන්න.
මොකක්ද ඒ?
ආරක්ෂක යන්ත්‍රයක්.
නපුරෙන් බේරෙන්න තියෙන දෙයක්.
මේක උඹ ලඟ තියෙනකම්,
නම වලිග නරියාගේ මායාවන් උඹට වදින්නේ නෑ.
මට ස්තුති කරන්න ඕන නෑ.
ඒත් උඹ එළියට ආවහම,
අපි දෙන්නා එකතු වෙලා වැඩක් කරමු.
අප්පා.
අපි කොහෙද මේ යන්නේ?
මම උඹට කලින් කිව්වනේ.
මම කිව්වේ උඹ එළියට ආවම අපි එකතු වෙලා වැඩක් කරමු කියලා.
ඇත්තටම මොකක්ද මේ "වැඩේ"?
ඒක එච්චර අමාරු දෙයක් නෙවෙයි.
උඹට තියෙන්නේ බිලී කොක්ක විදියට ඉන්න.
මොකක්? දැන් ඉඳන්,
මම යනවා නරියව දඩයම් කරන්න.
ජොසොන් යුගයේ තීන්ත සිතුවමක්
ඔහේ ඉන්න චිත්‍ර ශිල්පියා.
මම බැලුවේ චිත්‍රයක් ඇඳගන්න කියලා.
දෙන්න දෙයක් නම් මං ලඟ නෑ, ඒත් මට පුළුවන් බීම ටිකක් අරන් දෙන්න.
මට ආරංචි වුණා ඊයේ රෑ කවුරු හරි අතනින් කිනිස්ස අරන් ගියා කියලා.
පුළුවන්ද එයාගේ පොඩි චිත්‍රයක් ඇඳලා දෙන්න?
ඇයි වූ-සොක් ෆෝන් එක ගන්නේ නැත්තේ?
මම හිතන්නේ නෑ ඔයා මෙහේ පදිංචිකාරයෙක් කියලා.
ආ, මේ මමනේ.
මම මීට කලින් ඔයාව දැකලා නෑ. ඔයා මොන ගෙදරටද ආවේ?
මොකක්? ආ?
දැන් ඇති හොඳේ.
මොකක්ද?
කවුද ඔයා?
සමාවෙන්න. මම හිතුවේ මේ මගේ ගෙදර කියලා.
පොඩ්ඩක් ඉන්න, මේ මගේ ගෙදරනේ.
මාර පිස්සෙක්නේ.
අනේ මන්දා!
ඉන්න. ඔයා මොකද කරන්නේ?
කවුද ඔයා? ඇයි ඔයා මගේ--
මොකක්ද ඔයාගේ ප්‍රශ්නේ? ඔයාට පිස්සුද?
මම කියන දේ අහන්න.
සර්, මේ ගෑනු කෙනා-- සර්, මේ මනුස්සයා--
මේ මනුස්සයා ඉල්ලන් කන්නයි හදන්නේ.
කවුද ඔයා? ඔයාට මොකද වෙලා තියෙන්නේ?
ඔයාට මාව අඳුරගන්න බැරිද?
මම කොහොමද යකෝ දන්නේ උඹ කවුද කියලා?
එනවා යන්න එළියට. පොඩ්ඩක් ඉන්න!
ඇති දැන්. එළියට යනවා!
ඉන්න...
අම්මෝ!
මොකද මේ වෙන්නේ?
මෙන්න මෙහේ අහනවකෝ!
මේක මගේ ගෙදර. මොකක් හරි කරන්නකො!
හරි මැඩම්. දෙයියනේ!
පොඩ්ඩක් අහන්න. මේක ඇත්තටම මගේ ගෙදර.
මෙයා නිකන්...
මේක වෙන්න බෑ.
මිනිහට මොකද වෙලා තියෙන්නේ?
තමුසෙට පිස්සුද? අයියෝ!
නෑ, මේක ඇත්තටම වෙන්න බැරි දෙයක්.
එනවා යන්න! මම කිව්වනේ එළියට යන්න කියලා!
මේකට මට ගොඩක් සමා වෙන්න.
යමු, යමු යන්න!
මොනවද මේ?
මේක උගුලක්.
මම කිව්වනේ, මම මේ යන්නේ නරියෙක් දඩයම් කරන්න කියලා.
ඔය වගේ එකකින් වලිග නමයේ නරියෙක්ව අල්ලන්න පුළුවන්ද?
හරියට ඇම තිබ්බම අල්ලගන්න පුළුවන්.
ඔය වගේ නසරානි සතෙක්,
මේ පූජා කරපු ලණුවට අහුවුණොත් ආයේ ගැලවිල්ලක් නෑ.
ඇයි ඔයා මේ වගේ දේවල් කරන්නේ?
ඔයාගෙත් වලිග නමයේ නරියා එක්ක මොකක් හරි තරහක් තියෙනවද?
දඩයක්කාරයෙක් දඩයම් කරන්නේ පෞද්ගලික තරහක් නිසා නෙවෙයි.
මොකද මේ කරන්නේ?
කට වහගෙන නිකන් ඉන්නවා. කිලි අහුවෙයි.
මොකක්ද මේ?
මේ.
කෑම ගෙනාවා. දැන් ඉතින් බඩ පැලෙනකන් කනවා!
මොකක්ද ඒ?
බඩගින්නෙ මැරිච්ච වල් බල්ලෙක්ගෙ ආත්මයක්.
මොකක්?
අතේ රෙද්ද උඩට කරගන්නවා. මොකක්?
පිස්සුද? මොකද මේ කරන්නෙ? උඩට කරගන්නවා කිව්වම.
ශික් විතරක්.
හොලවන්නෙ නැතුව ඉන්නවා.
ඔයාගෙ ඇඟේ තියෙන නරි ගඳ අර බල්ලට දැනෙන්න ඕන.
ඔයා ගාව තියෙන ආරක්ෂක යන්තරේ නිසා නරි ගඳ වැහිලයි තියෙන්නේ.
කා බී ඉවරනම්, දැන් වැඩ පටන් ගමු.
මූ ඉන්නේ නරියගෙ මායාවට අහුවෙලා.
කෑලි කෑලි වලට ඉරෙන්න ඕන නැත්නම් පොඩ්ඩක්වත් හෙලවෙන්න එපා.
මෙන්න.
දැන් ගිහින් හොයාගන්න අර නරියා කොහේද ඉන්නේ කියලා.
සොලන්ෆර්ඩ් එයාපෝට්, ලන්ඩන්, යූකේ
වූ-සොක් විතරයි!
ලව් යූ ෆොරෙවර් වූ-සීක්
වූ-සොක්.
තාත්තේ?
තාත්තා ඇයි මෙහෙ?
මොකක්ද ළමයෝ ඒ කතාව?
මම වෙන කොහෙ ඉන්නද?
ආ, එහෙමද.
හරි.
පොඩ්ඩක් ඉන්න, මම කියන දේ අහන්නකො. මම මේ පිස්සෙක් නෙවෙයි.
මම කියන්නේ ඇත්තටම අරක මගේ ගෙදර.
ඒයි, පොඩ්ඩක් ඉන්න...
ඒත් තමුසෙලා ඇත්තටම මාව දන්නෙ නැද්ද? තමුසෙලා ෆුට්බෝල් බලන්නෙ නැද්ද?
ලෝකෙම හොඳම ක්‍රීඩකයා, කාන්ග් සි-යොල්ව දන්නෙ නැද්ද?
මොනවා කරගත්තටද මේ දැනටමත් හිරේ ලගින්න වුණේ?
තමුසේ!
වෙලාවටමයි ආවේ. පොඩ්ඩක් ඉන්නකෝ.
මේ, අහනවා. කියන්න?
මේ වගේ පෙනුම තියෙන කෙනෙක්ව හොයාගන්න.
මොන විදිහකින් හරි කමක් නෑ.
හරි මැඩම්.
දැන් තේරෙනවද මොකද වෙන්නේ කියලා?
යකෝ...
තමුසේ මට මොකක්ද කළේ?
තාම තේරිලා නෑ වගේ.
හරි. මම එහෙනම් කියලා දෙන්නම්.
මම ඔයාලගෙ දෛවය මාරු කළා.
මොකක්?
ඉතින්, මේ ලෝකෙ, ඔයා දන්න කාන්ග් සි-යොල් කියලා කෙනෙක් නෑ.
මොකද ඔයාගේ දෛවය වෙනස් වෙලා හින්දා.
මට කියනවා මොකද වෙන්නේ කියලා!
කවුරුත් මාව අඳුරගන්නෙ නැති එකයි වූ-සොක්ගෙ ප්‍රාර්ථනාවයි අතර තියෙන සම්බන්ධය මොකක්ද?
අනික මගේ ගෙදරට මොකද වුණේ?
යාලුවගෙ ප්‍රාර්ථනාවට ඔයාට ගෙවන්න වුණ වන්දිය තමයි ඒ.
යමක් ලැබෙද්දී, යමක් නැති වෙන්නත් ඕනනේ.
එක්කෙනෙක් රජවෙනකොට,
තව කෙනෙක්ගෙ ඔටුන්න ගැලවෙන්න ඕන.
ඒක තමයි ලෝක ස්වභාවය.
ඒක වෙනස් කරන්න මටවත් බෑ.
ඉතින්,
තමුසේ කියන්නේ අපි දෙන්නගෙ දෛවය මාරු වුණා කියලා නේද...
කෙනෙක් වර්ල්ඩ් ක්ලාස් ෆුට්බෝල් ප්ලේයර් කෙනෙක් වුණ හින්දා,
වෙන කෙනෙක්ට තැනින් අයින් වෙන්න සිද්ධ වුණා.
එහෙම තමයි සමබරතාවය රැකගන්න පුළුවන්.
එතකොට...
ඒක හීනයක් නෙවෙයිද?
අතීතය ආපහු ලිව්වා.
ඉතින් වර්තමානයත් ඒ විදිහටම වෙනස් වුණා.
වෙන්න බෑ...
එතකොට මම ඇත්තටම හතරවෙනි ඩිවිෂන් එකේ ප්ලේයර් කෙනෙක්ද?
මාව විහිළුවකට ගත්තද? තමුසේ...
මොකක්ද තියෙන ප්‍රශ්නේ?
මම ඔයාගෙ යාලුවව ලෝක ප්‍රසිද්ධ ප්ලේයර් කෙනෙක් කළා.
දැන් එයා යුරෝපියන් ලීග් වල, ජාතික කණ්ඩායමේ සෙල්ලම් කරනවා.
ඒ ඇති නේද? ඔයාලා දෙන්නම ප්‍රාර්ථනා කළේ ඒකනේ.
"ඇති"? මොන විකාරයක්ද! මම මේ...
මොනවා වුණත් කමක් නෑ. හැමදේම තිබ්බ විදිහට හදනවා. දැන්මම!
මට කණගාටුයි, මට ඒක කරන්න බෑ. ඇයි බැරි?
මොකද තව ප්‍රාර්ථනාවක් කරන්න තරම් වටිනා දෙයක් ඔයා ළඟ ඉතුරු වෙලා නෑ.
ඔයා ළඟ සල්ලි නෑ, ඔයා ගොඩනගාගත්ත ජීවිතෙත් දැන් නෑ.
එතකොට...
මට මේ විදිහට ජීවත් වෙන්නද කියන්නේ?
හැබැයි, එක ක්‍රමයක් තියෙනවා.
මොකක්ද ඒ?
මොකද මේ?
මේ ලන්ඩන් වල තියෙන මගේ ගෙදර.
අම්මෝ.
මේක අපේ ගෙදරද? සිරාවටම?
වූ-සොක්. අම්මෝ ඇති යාන්තම්.
මූ මේ මොනවා කියවනවද මන්දා?
අනිවාර්යෙන්ම මේක අපේ ගෙදර තමයි.
වැඩේ හරි ලේසියි.
ඔයාගෙ යාලුවට තියෙන්නේ ප්‍රාර්ථනාවක් කරන්න විතරයි, හරියට ඔයා කළා වගේම.
ඔයාලගෙ දෛවය ආපහු මාරු කරන්න කියලා.
මොකක්?
වූ-සොක්.
ඔයා තීරණයක් ගත්තද?
මොකක් ගැනද?
ඔයාගේ ට්‍රාන්ස්ෆර් එක ගැන. ඔයාට කොහාටද යන්න ඕන?
අපි ඉල්ලන ඕනම කොන්දේසියකට කැමතියි කියලා එයාලා කිව්වා.
ඉතින්,
ඔයාගේ කැමැත්ත තමයි කියන්න තියෙන්නේ.
මට පුළුවන්...
මම කැමති ඕනම තැනකට යන්න?
අනිවාර්යෙන්ම, ඔයා හ්‍යුන් වූ-සොක් නේ.
හැබැයි මට ප්‍රශ්නයක් තියෙනවා...
ඔයාගෙ යාලුවා ඇත්තටම ඒ ප්‍රාර්ථනාව කරයිද කියලා?
ඔයා වෙනුවෙන්?
එයා හැමදාම හීන දැකපු ජීවිතේ අන්තිමේදී එයාට ලැබිලා තියෙනවා.
එයා දැන් තමයි ඒ ජීවිතේ විඳින්න පටන් ගත්තේ.
ඇයි...
ඔයා මට මෙහෙම කරන්නේ?
මාත් එක්ක ලොකුකම් පෙන්නන මිනිස්සුන්ව මට පේන්න බෑ.
මගේ සේවාදායකයෙක් වෙන්න කලින්,
මට සිද්ධ වුණා ඔයාට හැදියාව ගැන පාඩමක් උගන්වන්න.
එච්චරද?
ඔයා හිතන්නේ මිනිස්සුන්ගේ ජීවිත එක්ක මේ වගේ සෙල්ලම් කරන එක හරි කියලද?
ඇයි මේ කලබල වෙලා?
ඔයාගෙ යාලුවා ඒ ප්‍රාර්ථනාව කළොත් මේ හැමදේම ලේසියෙන්ම හරිගස්සන්න පුළුවන්.
ඇයි? ඔයාට ඔයාගෙ යාලුවව විශ්වාස නැද්ද?
ඇත්තම කිව්වොත් මාත් මේ බලාගෙන ඉන්නේ.
බලමු ඔයාගේ යාලුවා මොන වගේ තීරණයක් ගනීවිද කියලා.
නෝ ටේල් ටු ටෙල්
සි-යොල්, එක මාසයයි. අපි මාසෙකින් ආපහු මාරු වෙමු.
හ්‍යුන් වූ-සොක්! ඕක නවත්තපන්!
නෑ, නෑ.
ඔයා කියන්නේ මට දිගටම මේ විදිහට ජීවත් වෙන්න වෙයි කියලද?
මම මේක ගිනි තියනවා! මාව බිම තියපන්!
මට ඔහොම ඉන්න බෑ. මම ඉන්නෙත් නෑ, යකෝ!
දැන් පාඩමක් ඉගෙන ගත්තද?
මාව ආපහු යවන්න! ප්ලීස්.
හරි, දැන් ඇති වගේ. මම හිතන්නේ මම ඔයාව හීලෑ කළා ඇති.
අපි මෙතනින් නවත්තමුද?
දැන් හොඳද?
කොහාටද යන්න ඕන?
සමා වෙන්න. මම හිතුවේ මේක ටැක්සියක් කියලා.
ඔයා ළඟ අර ප්‍රාර්ථනා ඉෂ්ට කරන බිස්නස් කාඩ් එක තියෙනවා නේද?
මට අර නරියා එක්ක පොඩි ගනුදෙනුවක් තියෙනවා.
නැගිටිනවා, කාන්ග් සි-යොල්.
💜💜සිංහල පරිවර්තනය : සුලෝචනා ජයකොඩි💜💜